**Šilutės r. Švėkšnos „ Saulės“ gimnazija**

skelbia atranką socialinio pedagogo pareigoms užimti

Skelbimo paskelbimo data 2017-09-06

**Darbo pobūdis:** padėti vaikams geriau adaptuotis visuomenėje, Švėkšnos „Saulės“ gimnazijos bendruomenėje, padėti racionaliau išnaudoti visas teikiamas galimybes lavintis, mokytis ir augti savarankiškais piliečiais.

**Darbo krūvis** – 1 etatas, sutartis – neterminuota.

Atranka vykdoma pagal Mokytojų priėmimo ir atleidimo iš darbo tvarkos aprašą, patvirtintą LR Švietimo ir mokslo ministro 2011 m. rugsėjo 15 d. įsakymu Nr. V-1680.

Darbo užmokestis nustatomas vadovaujantis Švietimo įstaigų darbuotojų ir kitų pedagoginių darbuotojų darbo apmokėjimo tvarkos aprašu.

**Kvalifikaciniai reikalavimai:** įgyta socialinio pedagogo profesinė kvalifikacija aukštosiose mokyklose. Socialiniu pedagogu taip pat gali dirbti asmuo, turintis socialinio darbuotojo kvalifikaciją ir įgijęs pedagogo profesinę kvalifikaciją.

**Privalumai:** socialinis pedagogas turi mokėti vadovautis tarptautiniais vaikų teises ir interesus reglamentuojančiais dokumentais, Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais ir kitais norminiais aktais, etikos principais, kriminalinės ir teisinės psichologijos, psichikos ir elgesio bei emocijų sutrikimų srityse.

Gebėti taikyti efektyvius darbo metodus, dirbti komandoje, mokėti kurti prevencines programas, projektus, spręsti problemines situacijas, teikti pagalbą vaikams profesijos ir karjeros srityje, užtikrinti laisvalaikio veiklos formų įvairovę globotinių užimtumo kontekste bei koordinuoti socialinių paslaugų teikimą. Gebėti valdyti informacines ir komunikacines technologijas.

**Profesinė kvalifikacija**: socialinis pedagogas.

**Atrankai pateikti šiuos dokumentus:**

1. Prašymą leisti dalyvauti atrankoje.

2. Asmens tapatybę patvirtinančio dokumento kopiją.

3. Išsilavinimą patvirtinančio dokumento kopiją.

4. Gyvenimo aprašymą (CV).

5. Motyvacinį laišką.

6. Buvusių darboviečių rekomendacinius laiškus (jeigu turite darbo patirties).

Pretendentai dokumentus skelbime nurodytu adresu pristato asmeniškai, elektroniniu paštu arba registruotu laišku. Dokumentai priimami nuo 2017 m. rugsėjo 6 d. iki rugsėjo 19 d.

Dokumentų originalai pateikiami atrankos dieną ir sutikrinti grąžinami pretendentui. Dokumentai priimami darbo dienomis 14 kalendorinių dienų nuo konkurso paskelbimo datos.

Pretendentai, atitinkantys atrankos reikalavimus, bus informuoti asmeniškai ir 2017 m. rugsėjo 21 d. pakviesti atrankos pokalbiui (valanda bus nurodyta kiekvienam pretendentui asmeniškai).

Informacija apie atranką skelbiama Darbo biržos internetinėje svetainėje adresu: www.ldb.lt.

Švėkšnos „Saulės“ gimnazijos adresas: Sodo g. 1, Švėkšnos mstl., Šilutės r. sav.

Telefonai pasiteiravimui: 8 441 48 282, 8 441 48 353, el. p. rastine@saule.silute.lm.lt.